pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย สถานการณ์น้ำท่วมภาคเหนือเริ่มคลี่คลาย แม้ยังท่วมขังในบางจุด คาดว่าจะลดลงเป็นปกติได้ 2 – 3 วันนี้ ด้านนายกฯ กำชับให้เร่งระบายน้ำ และจัดหน่วยเคลื่อนที่เร็วออกช่วยเหลือผ
วันจันทร์ที่ 31 ตุลาคม 2559
โฆษกรัฐบาลเผย สถานการณ์น้ําท่วมภาคเหนือเริ่มคลี่คลาย แม้ยังท่วมขังในบางจุด คาดว่าจะลดลงเป็นปกติได้ 2 – 3 วันนี้ ด้านนายกฯ กําชับให้เร่งระบายน้ํา และจัดหน่วยเคลื่อนที่เร็วออกช่วยเหลือผ
โฆษกรัฐบาลเผย สถานการณ์น้ําท่วมภาคเหนือเริ่มคลี่คลาย แม้ยังท่วมขังในบางจุด คาดว่าจะลดลงเป็นปกติได้ 2 – 3 วันนี้ ด้านนายกฯ กําชับให้เร่งระบายน้ํา และจัดหน่วยเคลื่อนที่เร็วออกช่วยเหลือผู้ประสบภัย
วันที่ 17 กันยายน 2559 พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ฝนที่ตกหนักทําให้ระดับน้ําในแม่น้ํายมเพิ่มสูงขึ้น และไหลเข้าท่วมตัวเมืองสุโขทัย โดยล่าสุดพลเอก ประยุทธ์ จันทร์โอชา นายกรัฐมนตรี ได้รับรายงานจากกระทรวงมหาดไทย ว่า
“หลังจากที่ได้นํากระสอบทรายขนาดใหญ่หรือบิ๊กแบ็กวางกั้นจุดที่น้ําลอดเข้าตัวเมือง และเจ้าหน้าที่ได้เร่งระดมสูบน้ํา ทําให้สถานการณ์น้ําท่วมในเขตเทศบาลเมืองสุโขทัยเริ่มคลี่คลาย โดยในวันจันทร์ที่ 19 ก.ย.59 จ.สุโขทัย จะบูรณาการทุกภาคส่วนออกทําความสะอาดในพื้นที่ เพื่อให้ทุกอย่างกลับคืนสู่สภาวะปกติ ส่วนที่ จ.เพชรบูรณ์ ระดับน้ําในพื้นที่ลดลงอย่างมาก และเข้าสู่สภาวะปกติแล้วตั้งแต่เมื่อวานนี้”
พลตรี สรรเสริญ กล่าวต่อว่า รายงานจาก จ.พิษณุโลก พบว่า ที่ อ.พรหมพิราม ยังมีน้ําจาก จ.สุโขทัยท่วมค้างอยู่ในพื้นที่การเกษตร 5 ตําบล ซึ่งตั้งอยู่ริมแม่น้ํายม แต่ไม่ได้รับความเสียหายมากนัก ซึ่งนายอําเภอพรหมพิรามได้ประสานส่วนราชการต่าง ๆ เข้าช่วยเหลือประชาชนในพื้นที่แล้ว ส่วนอําเภออื่น ๆ หากภายใน 24 ชม.นับจากนี้ ไม่มีฝนตกหนักลงมาอีก ก็จะกลับเข้าสู่สภาวะปกติ
“ระดับน้ําท่วมขังโดยรวม มีปริมาณไม่สูงนัก โดยเฉลี่ยอยู่ที่ประมาณ 30 - 50 ซม. และคาดว่าจะลดลงและเป็นปกติได้ใน 2 - 3 วันนี้ เนื่องจากพายุราอีได้เคลื่อนตัวไปยังประเทศเมียนมาแล้ว ทั้งนี้ นายกรัฐมนตรีได้ติดตามสถานการณ์และได้รับรายงานอย่างต่อเนื่อง โดยได้กําชับให้ทุกจังหวัดเร่งระบายน้ําออกนอกพื้นที่ แต่ต้องประสานงานกับพื้นที่ปลายน้ํา เพื่อไม่ให้ประชาชนเดือดร้อน พร้อมทั้งให้จัดหน่วยเคลื่อนที่เร็ว บูรณาการฝ่ายปกครอง ทหาร องค์กรปกครองท้องถิ่น ออกไปให้ความช่วยเหลือผู้ประสบภัย ทั้งในด้านอาหาร น้ําดื่ม ยารักษาโรค และฟื้นฟูความเสียหายโดยด่วน”
------------------------------------
รัฐบาลไทย-ข่าวทำเนียบรัฐบาล-สธ.วอนประชาชนช่วยบริจาคอวัยวะ ต่อชีวิตเพื่อนมนุษย์
วันอาทิตย์ที่ 29 เมษายน 2561
สธ.วอนประชาชนช่วยบริจาคอวัยวะ ต่อชีวิตเพื่อนมนุษย์
กระทรวงสาธารณสุข เชิญชวนประชาชนบริจาคอวัยวะและดวงตา ช่วยชีวิตผู้ป่วยที่รอการผ่าตัดปลูกถ่ายเกือบ 20,000 ราย ขยายศูนย์ปลูกถ่ายอวัยวะและดวงตา และทีมผ่าตัดในโรงพยาบาลศูนย์ โรงพยาบาลทั่วไป
นายแพทย์มรุต จิรเศรษฐสิริ รองปลัดกระทรวงสาธารณสุข ให้สัมภาษณ์ว่า กระทรวงสาธารณสุข ได้ร่วมมือกับสภากาชาดไทย และภาคีเครือข่าย ดําเนินการปลูกถ่ายอวัยวะ เพื่อเป็นทางรอดทางเดียวของผู้ป่วยโรคหัวใจ ตับ ปอดวายระยะสุดท้าย แก้ปัญหาความพิการของดวงตา โดยเฉพาะการปลูกถ่ายไต ที่สามารถช่วยผู้ป่วยโรคไตวายเรื้อรังระยะสุดท้ายให้มีอัตราการเจ็บป่วย และเสียชีวิตต่ํากว่าการฟอกเลือดหรือล้างไตทางช่องท้อง ในปี 2560 สามารถช่วยผู้ป่วยที่รอรับการปลูกถ่ายอวัยวะ ได้รับการปลูกถ่ายเพิ่มขึ้นจาก 512 รายในปี 2559 เป็น 670 ราย เพิ่มการปลูกถ่ายไตจาก 414 รายในปี 2559 เป็น 543 ราย และปลูกถ่ายกระจกตาได้ 1,082 ดวงตา ยังคงมีผู้รอรับการปลูกถ่ายอวัยวะ 5,851 ราย และรอรับการปลูกถ่ายกระจกตาอีก 12,042 ราย
นายแพทย์มรุตกล่าวต่อว่า ในปี 2561 กระทรวงสาธารณสุข ได้เร่งขยายศูนย์รับบริจาคอวัยวะและดวงตา ให้ครอบคลุมโรงพยาบาลศูนย์และโรงพยาบาลทั่วไป ขณะนี้ดําเนินการแล้วในโรงพยาบาลศูนย์ร้อยละ 87 โรงพยาบาลทั่วไปร้อยละ 54 และโรงพยาบาลชุมชนขนาดใหญ่ 7 แห่ง พร้อมทั้งจะพัฒนาทีมผ่าตัดนําอวัยวะออก ในส่วนภูมิภาค (Regional Harvesting Team) ให้ได้เขตสุขภาพละ 1 ทีม โดยได้อบรมบุคลากรที่เกี่ยวข้องแล้ว 11 เขต พัฒนาศูนย์ปลูกถ่ายไต (Kidney Transplant Center) 1 แห่งในพื้นที่เขตสุขภาพที่ 3 จัดอบรมพยาบาลผู้ประสานงานการรับบริจาคและปลูกถ่ายอวัยวะ ทุกเขตสุขภาพ และอบรมเครือข่ายรับบริจาคอวัยวะ 4 ภาค
“สิ่งสําคัญคือ การรณรงค์ประชาชนให้สนใจที่จะบริจาคอวัยวะและดวงตาเพิ่มมากขึ้น ได้ตั้งเป้าหมายในปี 2561 ให้มีจํานวนผู้ยินยอมบริจาคจากผู้ป่วยสมองตายเป็น 0.4 ต่อ 100 จํานวนผู้เสียชีวิตในโรงพยาบาล และผู้ยินยอมบริจาคดวงตาจากผู้ป่วยสมองตาย 1.2 ต่อ 100 จํานวนผู้เสียชีวิตในโรงพยาบาล และจะให้เพิ่มขึ้นทุกปี เพื่อต่อชีวิตให้กับผู้รอรับการปลูกถ่ายอวัยวะที่ยังมีอยู่เป็นจํานวนมาก” นายแพทย์มรุตกล่าว
*********************************** 29 เมษายน 2561
รัฐบาลไทย-ข่าวทำเนียบรัฐบาล-“ยุติธรรม” พิจารณาให้ความช่วยเหลือทางการเงินแก่ผู้เสียหายและจำเลยในคดีอาญา
วันศุกร์ที่ 24 กุมภาพันธ์ 2560
“ยุติธรรม” พิจารณาให้ความช่วยเหลือทางการเงินแก่ผู้เสียหายและจําเลยในคดีอาญา
การประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ ๒/๒๕๖๐
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะกรรมการพิจารณาค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา ครั้งที่ ๒/๒๕๖๐
เพื่อพิจารณาคําขอรับความช่วยเหลือทางการเงินแก่ผู้เสียหายและจําเลยในคดีอาญา
ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔
และแก้ไขเพิ่มเติม (ฉบับที่ ๒) พ.ศ. ๒๕๕๙
จํานวนทั้งสิ้น ๑,๑๑๖ เรื่อง และพิจารณาจ่ายฯ จํานวน ๗๓๒ เรื่อง
รวมเป็นเงินทั้งสิ้น ๓๗,๘๖๒,๒๔๒.๖๐ บาท ดังนี้
๑. พิจารณาคําขอค่าตอบแทนแก่ผู้เสียหาย จํานวน ๑,๐๔๙ เรื่อง
พิจารณาจ่ายฯ จํานวน ๗๒๘ เรื่อง เป็นเงิน ๓๗,๒๖๙,๗๔๒.๖๐ บาท
๒. พิจารณาคําขอค่าทดแทนและค่าใช้จ่ายแก่จําเลย จํานวน ๖๗ เรื่อง
พิจารณาจ่ายฯ จํานวน ๔ เรื่อง เป็นเงิน ๕๙๒,๕๐๐ บาท
โดยมีกรรมการผู้ทรงคุณวุฒิ ข้าราชการ และเจ้าหน้าที่ที่เกี่ยวข้อง เข้าร่วมประชุมฯ
ณ ห้องประชุมไชยานุกิจ กรมคุ้มครองสิทธิและเสรีภาพ ชั้น ๓
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-มหาเถรสมาคม และสำนักงานพระพุทธศาสนาแห่งชาติ แถลงข่าวโครงการเปิดสอบธรรมศึกษาประจำปีการศึกษา 2562
วันพุธที่ 30 ตุลาคม 2562
มหาเถรสมาคม และสํานักงานพระพุทธศาสนาแห่งชาติ แถลงข่าวโครงการเปิดสอบธรรมศึกษาประจําปีการศึกษา 2562
มหาเถรสมาคม และสํานักงานพระพุทธศาสนาแห่งชาติ แถลงข่าวโครงการเปิดสอบธรรมศึกษาประจําปีการศึกษา 2562
วันนี้ (30 ตุลาคม 2562) เวลา 15.00 น. ณ ห้องประชุมสมเด็จพระมหารัชมังคลาจารย์ อาคารหอสมุดพระพุทธศาสนามหาสิรินาถ สํานักงานพระพุทธศาสนาแห่งชาติ อําเภอพุทธมณฑล จังหวัดนครปฐม มหาเถรสมาคม โดยสํานักงานแม่กองธรรมสนามหลวง และรัฐบาล โดยสํานักงานพระพุทธศาสนาแห่งชาติ ร่วมกับคณะสงฆ์จังหวัดน่าน ได้ร่วมกันจัดงานแถลงข่าวโครงการเปิดสอบธรรมศึกษา ประจําปีการศึกษา 2562 ภายใต้ชื่อโครงการ “90 ปี สอบธรรมศึกษา สร้างสังคมอุดมปัญญาวิถีพุทธ” เพื่อประชาสัมพันธ์การเปิดสอบธรรมศึกษา ประจําปีการศึกษา 2562 ในวันศุกร์ที่ 29 พฤศจิกายน 2562 โดยมีผู้เข้าร่วมแถลงข่าวประกอบด้วย สมเด็จพระมหาวีรวงศ์ แม่กองธรรมสนามหลวง พระเทพเวที รักษาการเจ้าคณะภาค 6 พระสุนทรมุนี รองเจ้าคณะจังหวัดน่าน ปฏิบัติหน้าที่แทน เจ้าคณะจังหวัดน่าน นายเทวัญ ลิปตพัลลภ รัฐมนตรีประจําสํานักนายกรัฐมนตรี นายณรงค์ ทรงอารมณ์ รองผู้อํานวยการ รักษาราชการแทน ผู้อํานวยการสํานักงานพระพุทธศาสนาแห่งชาติ และผู้แทนคณะสงฆ์จังหวัดน่าน
สมเด็จพระมหาวีรวงศ์ แม่กองธรรมสนามหลวง กล่าวว่า การเรียนการสอนธรรมศึกษานั้น จะเกิดประโยชน์สูงสุด ก็ต่อเมื่อผู้เรียนได้นําหลักธรรมที่ได้เรียนรู้แล้วนั้นไปประพฤติปฏิบัติแม้ว่าจะไม่สามารถปฏิบัติได้ทุกข้อ อย่างน้อยการปฏิบัติเพียงหนึ่งหรือสองข้อ ย่อมเกิดประโยชน์มหาศาลต่อตัวผู้เรียนเอง ต่อครอบครัว ต่อสังคม และต่อประเทศชาติ จึงขอให้สถานศึกษาและหน่วยงานต่าง ๆ ทั้งภาครัฐและเอกชน ได้ให้ความสําคัญกับการเรียนการสอนธรรมศึกษา เพื่อช่วยกันสร้างคนดีให้เกิดขึ้นในสังคมเพิ่มมากขึ้น
นายเทวัญ ลิปตพัลลภ รัฐมนตรีประจําสํานักนายกรัฐมนตรี กล่าวว่า รัฐบาลได้มอบให้สํานักงานพระพุทธศาสนาแห่งชาติ ร่วมกับคณะสงฆ์ โดยสํานักงานแม่กองธรรมสนามหลวง จัดโครงการเปิดสอบธรรมศึกษา ประจําปีการศึกษา 2562 ภายใต้ชื่อโครงการ “90 ปี สอบธรรมศึกษา สร้างสังคมอุดมปัญญาวิถีพุทธ” เพื่อรณรงค์ส่งเสริมให้เยาวชน ข้าราชการ และประชาชนทุกหมู่เหล่า ได้ดํารงชีวิตและประกอบหน้าที่การงาน โดยยึดหลักคุณธรรมและศีลธรรม ซึ่งก็คือ หลักธรรมาภิบาล และได้ศึกษาเรียนรู้หลักวิชาการพุทธศาสนา ในฐานะเป็นพุทธศาสนิกชน เพื่อจะได้น้อมนําหลักธรรมที่ได้ศึกษาแล้วนั้นไปพัฒนาคุณภาพชีวิตให้ดีขึ้นร่วมกันสร้างสังคมให้มีความสงบสุข ซึ่งจะได้ชื่อว่า สังคมอุดมปัญญาตามแนววิถีพุทธวิถีไทย
ด้านนายณรงค์ ทรงอารมณ์ รองผู้อํานวยการ รักษาราชการแทน ผู้อํานวยการสํานักงานพระพุทธศาสนาแห่งชาติ กล่าวว่าการเปิดสอบธรรมศึกษา มีขึ้นครั้งแรก เมื่อปี พ.ศ. 2472 โดยพระเจ้าวรวงศ์เธอกรมหลวงชินวรสิริวัฒน์ สมเด็จพระสังฆราชเจ้า พระองค์ที่ 11 วัดราชบพิธสถิตมหาสีมาราม สําหรับในปี 2562 นี้ การสอบธรรมศึกษาได้ก้าวเข้าสู่ปีที่ 90 แล้ว ซึ่งจะมีการจัดพิธีเปิดสอบในสนามสอบกลาง ในวันศุกร์ที่ 29 พฤศจิกายน 2562 ณ วิทยาลัยสงฆ์นครน่าน มหาวิทยาลัยมหาจุฬาลงกรณราชวิทยาลัย เฉลิมพระเกียรติสมเด็จพระเทพรัตนราชสุดาฯ สยามบรมราชกุมารีฯอําเภอภูเพียง จังหวัดน่าน พร้อมกันกับสนามสอบธรรมศึกษาจํานวนกว่า 6,000 แห่ง ทั่วประเทศ โดยมีผู้สมัครสอบธรรมศึกษากว่าสองล้านคน โอกาสนี้ จึงขอเชิญชวน น้อง ๆ เยาวชน ข้าราชการ และพุทธศาสนิกชน ที่ได้สมัครเรียนและสมัครสอบธรรมศึกษาได้เข้าสอบธรรมศึกษาโดยพร้อมเพรียงกัน
รัฐบาลไทย-ข่าวทำเนียบรัฐบาล-รอง นรม. และ รมว.กห. ให้การต้อนรับ รมว.กห.สาธารณรัฐอินเดียและคณะเยือนประเทศไทย อย่างเป็นทางการ
วันจันทร์ที่ 27 สิงหาคม 2561
รอง นรม. และ รมว.กห. ให้การต้อนรับ รมว.กห.สาธารณรัฐอินเดียและคณะเยือนประเทศไทย อย่างเป็นทางการ
​เมื่อ 27 ส.ค.61  พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับ นาง Nirmala Sitharaman (นิรมลา สิตารามัน) รมว.กห.สาธารณรัฐอินเดีย และคณะในการเดินทางเยือนประเทศไทยอย่างเป็นทางการในฐานะแขกของ กห.
พล.อ.ประวิตร ได้กล่าวต้อนรับและขอบคุณอินเดียที่สนับสนุนให้การช่วยเหลือทีมฟุตบอลหมู่ป่า ที่ติดอยู่ในถ้ํา จนได้รับความปลอดภัยทุกคน พร้อมทั้งกล่าวชื่นชมความสัมพันธ์ไทย-อินเดีย ที่ดําเนินมาอย่างต่อเนื่องยาวนานครบรอบ 70 ปี ของการสถาปนาความสัมพันธ์ทางการทูตเมื่อปี 60 ที่ผ่านมา
จากนั้น ทั้งสองฝ่ายได้หารือร่วมกัน ถึงการขยายความร่วมมือทางทหารให้มีขอบเขตครอบคลุมมิติด้านความมั่นคงมากยิ่งขึ้นในอนาคต ทั้งด้านความมั่นคงทางทะเล ความร่วมมือด้านการฝึกและศึกษาของทั้ง 3 เหล่าทัพ ความร่วมมือด้านวิจัยและพัฒนา และอุตสาหกรรมป้องกันประเทศ ความร่วมมือกันในกรอบอาเซียน รวมทั้งความร่วมมือในกรอบอนุภูมิภาค BIMSTEC ในฐานะกลไกความร่วมมือระดับพหุภาคีที่เป็นสะพานเชื่อมภูมิภาคเอเชียใต้กับเอเชียตะวันออกเฉียงใต้ที่สําคัญ
นาง Nirmala Sitharaman ได้กล่าวขอบคุณที่ในการต้อนรับอย่างอบอุ่นยิ่ง พร้อมทั้งชื่นชมความกล้าหาญของทีมฟุตบอลหมูป่าทุกคน และความร่วมมือร่วมใจของคนไทยและชาวต่างชาติ ในการช่วยเหลือทีมฟุตบอลออกมาจากถ้ํา ซึ่งได้รับกําลังใจจากคนทั่วโลกและเป็นที่ประทับใจของประชาชนชาวอินเดียอย่างมาก พร้อมทั้งกล่าวว่า อินเดียพร้อมให้การสนับสนุนไทยในการเป็นเจ้าภาพอาเซียน ปี 62 และยินดีให้การสนับสนุน กห. ในการเป็นประธานประชุม รมว.กห.อาเซียน และ รมว.กห.อาเซียนกับประเทศคู่เจรจา ที่จะจัดขึ้น พร้อมกันนี้ ได้ยืนยันที่จะสนับสนุนและพัฒนาความร่วมมือทางทหารและเพิ่มพูนความสัมพันธ์ระหว่าง กห. ทั้งสองประเทศให้มากขึ้น และขอเรียนเชิญ รมว.กห. เยือนสาธารณรัฐอินเดียในโอกาสที่เหมาะสมต่อไป
รัฐบาลไทย-ข่าวทำเนียบรัฐบาล-แนวทางการใช้ประโยชน์ที่ดินหรือสิ่งปลูกสร้างที่ใช้เป็นที่อยู่อาศัย
วันพุธที่ 25 ธันวาคม 2562
แนวทางการใช้ประโยชน์ที่ดินหรือสิ่งปลูกสร้างที่ใช้เป็นที่อยู่อาศัย
ปลัดกระทรวงการคลัง และปลัดกระทรวงมหาดไทย  ร่วมชี้แจงกรณีที่ประชาชนจํานวนมากมีความกังวลเกี่ยวกับการเสียภาษีที่ดินและสิ่งปลูกสร้างที่ใช้เป็นที่อยู่อาศัย ที่มีลักษณะให้บุคคลใช้เพื่อการอยู่อาศัย
นายประสงค์ พูนธเนศ ปลัดกระทรวงการคลัง และนายฉัตรชัย พรหมเลิศ ปลัดกระทรวงมหาดไทย ร่วมชี้แจงกรณีที่ประชาชนจํานวนมากมีความกังวลเกี่ยวกับการเสียภาษีที่ดินและสิ่งปลูกสร้างที่ใช้เป็นที่อยู่อาศัย ได้แก่ ห้องชุด บ้าน โรงเรือน อาคาร ตึก ตึกแถว หรือสิ่งปลูกสร้างอื่นใด ที่มีลักษณะให้บุคคลใช้เพื่อการอยู่อาศัย
ดังนั้นเพื่อไม่เกิดผลกระทบกับประชาชนที่มีจุดประสงค์หลักในการใช้ประโยชน์บนที่ดินและสิ่งปลูกสร้างเป็นที่อยู่อาศัย กระทรวงการคลังร่วมกับกระทรวงมหาดไทยขอชี้แจงแนวทางการกําหนดการใช้ประโยชน์ที่ดินหรือสิ่งปลูกสร้างที่ใช้เป็นที่อยู่อาศัย ดังนี้
1. เจ้าของที่ดินหรือสิ่งปลูกสร้างที่มีลักษณะให้บุคคลใช้เพื่อการอยู่อาศัย เช่น ที่ดินหรือสิ่งปลูกสร้างที่เจ้าของใช้อยู่อาศัยเอง ให้ญาติพี่น้องอยู่อาศัย หรือให้เช่าเพื่ออยู่อาศัย ให้เสียภาษีในอัตราที่อยู่อาศัย
2. ให้ครอบคลุมถึงช่วงเวลาระหว่างการก่อสร้าง หรือปรับปรุงต่อเติมสิ่งปลูกสร้างบนที่ดินที่ใช้เพื่อการอยู่อาศัยด้วย เช่น บ้านที่อยู่ระหว่างการก่อสร้าง หรือคอนโดมิเนียมที่อยู่ระหว่างการตกแต่ง เป็นต้น
3. ไม่รวมถึงโรงแรมตามกฎหมายว่าด้วยโรงแรม และที่ดินหรือสิ่งปลูกสร้างของผู้ประกอบการที่อยู่ระหว่างการพัฒนา หรือสร้างเสร็จแล้วแต่ยังไม่ได้ขายตามกฎหมายว่าด้วยการจัดสรรที่ดิน หรือกฎหมายว่าด้วยอาคารชุด
กระทรวงการคลังและกระทรวงมหาดไทยเห็นความสําคัญต่อการชี้แจงกรณีนี้อย่างเร่งด่วนเพื่อลดความสับสนและลดข้อกังวลในหมู่ประชาชนจากข่าวที่ปรากฏตามสื่อต่าง ๆ อย่างต่อเนื่อง โดยแนวทางดังกล่าวจะเป็นประโยชน์และไม่ส่งผลกระทบต่อประชาชนส่วนใหญ่ที่ใช้ที่ดินหรือสิ่งปลูกสร้างเพื่อการอยู่อาศัยอย่างแท้จริง โดยเฉพาะกลุ่มระชาชนผู้มีรายได้น้อยซึ่งไม่มีที่พักอาศัยของตนเอง หรือที่เช่าที่อยู่อาศัย รวมถึงเจ้าของทรัพย์สินที่ให้บุคคลอื่นเพื่อการอยู่อาศัย หรือการให้บุคคลอื่นเช่าเพื่อการอยู่อาศัยด้วย
นอกจากนี้ การดําเนินการดังกล่าวจะช่วยลดภาระของประชาชนที่จะต้องไปติดต่อกับองค์กรปกครองส่วนท้องถิ่น (อปท.) และหน่วยงานของรัฐที่เกี่ยวข้อง และยังเป็นการลดภาระให้แก่เจ้าหน้าที่ อปท. ในการสํารวจอีกทางหนึ่งด้วย ทั้งนี้ กระทรวงการคลัง และกระทรวงมหาดไทยจะได้ดําเนินการแจ้งให้ อปท. ทั่วประเทศทราบและถือปฏิบัติต่อไป
สํานักงานเศรษฐกิจการคลัง
โทร 02 2739020 ต่อ 3511 3526 3548 3521
รัฐบาลไทย-ข่าวทำเนียบรัฐบาล-วราวุธ ประกาศเจตนารมณ์​ ต่อต้านการค้าสัตว์ป่า​ "ไม่กิน ไม่ซื้อ ไม่ล่า ไม่หามาขาย ไม่เป็นโรค​ร้าย​ สัตว์ป่าไม่สูญพันธุ์"
วันพฤหัสบดีที่ 5 มีนาคม 2563
วราวุธ ประกาศเจตนารมณ์​ ต่อต้านการค้าสัตว์ป่า​ "ไม่กิน ไม่ซื้อ ไม่ล่า ไม่หามาขาย ไม่เป็นโรค​ร้าย​ สัตว์ป่าไม่สูญพันธุ์"
วราวุธ ประกาศเจตนารมณ์​ ต่อต้านการค้าสัตว์ป่า​ "ไม่กิน ไม่ซื้อ ไม่ล่า ไม่หามาขาย ไม่เป็นโรค​ร้าย​ สัตว์ป่าไม่สูญพันธุ์"
วราวุธ ประกาศเจตนารมณ์​ ต่อต้านการค้าสัตว์ป่า​ "ไม่กิน ไม่ซื้อ ไม่ล่า ไม่หามาขาย ไม่เป็นโรค​ร้าย​ สัตว์ป่าไม่สูญพันธุ์"
วันที่ 3 มีนาคม​ 2563) เวลา​ 14.00 น. นายว​ราวุธ​ ศิลปอาชา​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ พร้อมด้วย นายจตุพร​ บุรุษ​พัฒน์​ ปลัดกระทรวง​ทรัพยากร​ธรรมชาติ​และ​สิ่ง​แวดล้อม​ ร่วมเปิดงานวันสัตว์ป่า​และ​พืชป่าโลก​ ประจํา​ปี​ พ.ศ. 2563​ (Word​ Wildlife Day 2020) ภายใต้แนวคิด "Sustaining all life on Earth -​ ร่วมสร้างความยั่งยืนเพื่อทุกชีวิต​บนผืน​โลก" ณ พิพิธภัณฑ์​พระราม​เก้า​ องค์การ​พิพิธภัณฑ์​วิทยาศาสตร์​แห่ง​ชาติ​ (อพวช.)​ คลองห้า ปทุมธานี
นายว​ราวุธ​ ศิลปอาชา​ กล่าวว่า วันนี้ กระทรวงทรัพยากรธรรมชาติและสิ่งแวดล้อม เรายังกวดขันในเรื่องที่จะคอยตรวจตราการค้าขายสัตว์ป่า พืชป่า และวันนี้ผมเชื่อว่า พี่น้องประชาชนคนไทยและคนในโลกนี้ คงจะได้เห็นอันตรายในการค้าขายสัตว์ป่า การบริโภคสัตว์ป่า ของกินบนโลกนี้ ยังมีอะไรอีกหลายอย่าง อะไรที่พิเรน​ อะไรที่แปลก สัตว์ป่าก็ให้เขาอยู่ในป่าของเขาอย่างมีความสุขต่อไป แต่ถ้ามนุษย์เริ่มที่จะก้าวข้าม เข้าไปในความไม่ปกติไม่ธรรมดา ไปกินของแปลกๆ ของป่า บางคนมีความเชื่อผิดๆ บางคนยังมีแนวความคิดที่ไม่ถูกต้อง สัตว์ป่าอยู่ในป่า สัตว์ป่ามีหน้าที่รักษาสมดุลของธรรมชาติ เมื่อมนุษย์เข้าไปทําลายความสมดุลนั้น สิ่งที่เกิดขึ้นตามมาก็คือ อย่างเช่นไวรัส COVID-19 ที่เรากําลังเจอกันทั่วโลกในขณะนี้ ดังนั้น ผมเชื่อว่า วันนี้เป็นโอกาสที่ดี ที่พี่น้องประชาชนคนไทยทุกคนจะได้รู้ถึงอันตราย จะได้รู้ถึงสิ่งที่ อะไรควรอะไรไม่ควร ถึงเวลาแล้วที่เราต้องเอาจริงเอาจังและเป็นหน้าที่ของกระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติสัตว์ป่าและพันธุ์พืช ขอยืนยันว่า เราจะดําเนินการอย่างเด็ดขาดเราจะดําเนินการอย่างเข้มงวดในการที่จะตรวจตราเรื่องการค้าขายสัตว์ป่า โดยเฉพาะอย่างยิ่ง การบริโภคสัตว์ป่า ท้ายที่สุดแล้ว คนที่จะได้รับผลกระทบที่สุดก็คือมนุษย์เราทุกๆ คน อย่างที่เป็นประจักษ์ในทุกๆ วันนี้
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการท่องเที่ยวและกีฬา ได้นำน้องน้ำตาล มิสยูนิเวิร์สไทยแลนด์ 2016 มาพบ นายกรัฐมนตรี  ในฐานะเป็นตัวแทนประเทศไทยที่ไปสร้างชื่อเสียง
วันอังคารที่ 14 กุมภาพันธ์ 2560
รัฐมนตรีว่าการกระทรวงการท่องเที่ยวและกีฬา ได้นําน้องน้ําตาล มิสยูนิเวิร์สไทยแลนด์ 2016 มาพบ นายกรัฐมนตรี  ในฐานะเป็นตัวแทนประเทศไทยที่ไปสร้างชื่อเสียง
นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬาพร้อมคณะ นํานางสาวชลิตา ส่วนเสน่ห์ (น้องน้ําตาล) มิสยูนิเวิร์สไทยแลนด์ 2016 มาพบ พลเอก ประยุทธ์ จันทร์โอชา นายกรัฐมนตรี
วันนี้ (14 กุมภาพันธ์ 2560) เวลา 09.00 น. ณ ห้องรับรองชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬาพร้อมคณะ นํานางสาวชลิตา ส่วนเสน่ห์ (น้องน้ําตาล) มิสยูนิเวิร์สไทยแลนด์ 2016 มาพบ พลเอก ประยุทธ์ จันทร์โอชา นายกรัฐมนตรี ในฐานะเป็นตัวแทนประเทศไทยที่ไปสร้างชื่อเสียงจากการเข้าร่วมประกวดมิสยูนิเวิร์ส 2016 ณ สาธารณรัฐฟิลิปปินส์ โดยสามารถผ่านเข้ารอบ 6 คนสุดท้ายได้ และยังตอบคําถามในรอบดังกล่าวได้ชนะใจคนไทยทั้งประเทศ นํามาซึ่งความสุขและความภาคภูมิใจ และถือเป็นการนําเสนอและเผยแพร่ความเป็นไทยสู่เวทีระดับโลก
โอกาสนี้ น้องน้ําตาลหรือมิสยูนิเวิร์สไทยแลนด์ 2016 ได้มอบตุ๊กตาหมีพร้อมดอกกุหลาบสีแดงและตุ๊กตามาสคอตของการท่องเที่ยวแห่งประเทศไทย พร้อมกรอบรูปภาพน้องน้ําตาลสวมชุดไทยประยุกต์ให้แก่นายกรัฐมนตรี
จากนั้น นายกรัฐมนตรี ได้มอบของที่ระลึกให้แก่น้องน้ําตาลพร้อมกล่าวขอบคุณและให้กําลังใจแก่ นางสาวชลิตา ส่วนเสน่ห์ มิสยูนิเวิร์สไทยแลนด์ 2016 ในฐานะที่ไปสร้างชื่อเสียงจากการเข้าร่วมประกวดมิสยูนิเวิร์ส 2016 ณ สาธารณรัฐฟิลิปปินส์ โดยย้ําถึงตําแหน่งมิสยูนิเวิร์สที่หลาย ๆ คนได้คาดหวัง แต่นายกรัฐมนตรีเคยกล่าวไว้เสมอว่าขอให้เป็นที่หนึ่งในใจคนไทยก็ถือว่าดีที่สุดแล้ว พร้อมขอให้น้องน้ําตาลได้มีบทบาทในการเป็นทูตเพื่อส่งเสริมธรรมะให้คนไทยหันมาให้ความสนใจด้านการประพฤติปฏิบัติตามหลักศีลธรรมไม่ใช่เน้นเฉพาะไปวัดทําบุญเท่านั้น เพื่อให้สังคมไทยเป็นสังคมที่มีความสงบสุขร่มเย็นอย่างยั่งยืน
พร้อมได้กล่าวในตอนท้ายให้น้องน้ําตาลให้ความสําคัญกับการศึกษาเพราะว่าการศึกษาเปิดโอกาสให้มีอาชีพที่ดีและมีความก้าวหน้าในชีวิต อีกทั้งวันนี้ (14 กุมภาพันธ์ 2560) เป็นวันวาเลนไทน์ นายกรัฐมนตรีได้อวยพรให้คนไทยทุกคนมีความสุขตลอดไป
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ฟุตบอลนัดพิเศษ "NEW NORMAL" DEMONSTRATION MATCH : RAYONG KICK OFF! สร้างความเชื่อมั่นด้านการท่องเที่ยว จังหวัดระยอง
วันจันทร์ที่ 3 สิงหาคม 2563
ฟุตบอลนัดพิเศษ "NEW NORMAL" DEMONSTRATION MATCH : RAYONG KICK OFF! สร้างความเชื่อมั่นด้านการท่องเที่ยว จังหวัดระยอง
"NEW NORMAL" DEMONSTRATION MATCH : RAYONG KICK OFF! สร้างความเชื่อมั่นด้านการท่องเที่ยว จังหวัดระยอง
วันที่ 1 สิงหาคม 2563 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานในพิธีเปิดและร่วมแข่งขันฟุตบอลนัดพิเศษ "NEW NORMAL" DEMONSTRATION MATCH : RAYONG KICK OFF!ณ สนามกีฬากลางจังหวัดระยอง
โดยการแข่งขันฟุตบอลนัดพิเศษในครั้งนี้ มีการแข่งขันจํานวน 2 แมตช์ ระหว่างทีม VVIP รัฐบาล นําทีมโดย นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา, นายสาธิต ปิตุเตชะ รัฐมนตรีช่วยว่าการกระทรวงสาธารณสุข, นายนภินทร ศรีสรรพางค์ ผู้ช่วยรัฐมนตรีประจํากระทรวงการท่องเที่ยวและกีฬา,นายโชติ ตราชู ปลัดกระทรวงการท่องเที่ยวและกีฬา ฯลฯ พบ ทีมรวมดารา Star Rider นําทีมโดย เต๋า สมชาย เข็มกลัด, เกรท วรินธร, กิ๊ก ดนัย ฯลฯ ในเวลา 16.30 น. ผลปรากฏว่า ทีมรวมดารา Star Rider ชนะ ทีม VVIP รัฐบาล ไป 5-3 และคู่ที่ 2 ทีมระยอง เอฟซี พบ ชลบุรี เอฟซี ในเวลา 19.00 น. ผลการแข่งขัน ชลบุรี เอฟซี ชนะไป 3-1
รัฐมนตรีว่าการกระทรวงการท่องเที่ยวและกีฬา เปิดเผยหลังจากเสร็จสิ้นการแข่งขันว่า การจัดการแข่งขันในวันนี้ เป็นการจัดการแข่งขันที่กําชับการใช้มาตรการของกระทรวงสาธารณสุข และ สบค. เพื่อที่จะเป็นต้นแบบของการจัดการแข่งขันฟุตบอลรายการต่าง ๆ โดยวันนี้เป็นการทดลองจัดการแข่งขัน ณ จังหวัดระยอง ซึ่งถือว่าประสบความสําเร็จ ไม่ว่าจะเป็นเรื่องการเว้นระยะห่างของผู้เข้าชม การสวมใส่หน้ากากอนามัย การจัดที่นั่งสําหรับชมการแข่งขัน รวมถึงภายหลังจบการแข่งขันที่ผู้เข้าชมจะเดินออกจากสนาม ซึ่งทุกอย่างเป็นไปตามมาตรการของกระทรวงสาธารณสุข และ สบค. และหวังเป็นอย่างยิ่งว่าการจัดการแข่งขันในวันนี้ จะเป็นต้นแบบของการจัดการแข่งขันฟุตบอลรายการต่าง ๆ และหลังจากนี้จะมีการออกคู่มือสําหรับการจัดการแข่งขันกีฬาต่าง ๆ ต่อไป.
ที่มา : กองประชาสัมพันธ์ กกท.
รัฐบาลไทย-ข่าวทำเนียบรัฐบาล-กรมบัญชีกลางจัดอบรม “โครงการข้อตกลงคุณธรรม (Integrity Pact)”
วันพฤหัสบดีที่ 12 กันยายน 2562
กรมบัญชีกลางจัดอบรม “โครงการข้อตกลงคุณธรรม (Integrity Pact)”
กรมบัญชีกลางจัดอบรม “โครงการข้อตกลงคุณธรรม (Integrity Pact) : โครงการเพิ่มศักยภาพให้กับเจ้าหน้าที่หน่วยงานของรัฐ และผู้ประกอบการ เรื่อง มาตรฐานขั้นต่ําของนโยบายและแนวทางป้องกันการทุจริตในการจัดซื้อจัดจ้างภาครัฐ”
กรมบัญชีกลางจัดอบรม “โครงการข้อตกลงคุณธรรม (Integrity Pact) : โครงการเพิ่มศักยภาพให้กับเจ้าหน้าที่หน่วยงานของรัฐ และผู้ประกอบการ เรื่อง มาตรฐานขั้นต่ําของนโยบายและแนวทางป้องกันการทุจริตในการจัดซื้อจัดจ้างภาครัฐ” เพื่อให้ความรู้แก่เจ้าหน้าที่ของรัฐ และผู้ประกอบการในการดําเนินงานมาตรฐานขั้นต่ําของนโยบายและแนวทางป้องกันการทุจริตในการจัดซื้อจัดจ้างที่ผู้ประกอบการต้องจัดให้มี อีกทั้ง ยังรับฟังความคิดเห็นของผู้เข้าร่วมอบรม และนําไปพัฒนาปรับปรุงการดําเนินงานต่อไปในอนาคต
นางญาณี แสงศรีจันทร์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า กรมบัญชีกลางในฐานะหน่วยงานกลางที่กํากับดูแลด้านการจัดซื้อจัดจ้างภาครัฐ เห็นถึงความสําคัญของการพัฒนาศักยภาพของเจ้าหน้าที่หน่วยงานของรัฐและผู้ประกอบการ เพื่อให้มีความรู้ ความเข้าใจที่ถูกต้องเกี่ยวกับการจัดซื้อจัดจ้างภาครัฐ จึงได้จัด “โครงการข้อตกลงคุณธรรม (Integrity Pact) : โครงการเพิ่มศักยภาพให้กับเจ้าหน้าที่หน่วยงานของรัฐ และผู้ประกอบการ เรื่องมาตรฐานขั้นต่ํานโยบายและแนวทางป้องกันการทุจริตในการจัดซื้อจัดจ้างภาครัฐ” โดยมีนายประสงค์ พูนธเนศ ปลัดกระทรวงการคลัง เป็นประธานเปิดงาน ในวันที่ 12 ก.ย. 62 ณ โรงแรมมิราเคิล แกรนด์ คอนเวนชั่น หลักสี่ กรุงเทพมหานคร
“ซึ่งโครงการฝึกอบรมดังกล่าว เป็นการปฏิบัติตามมาตรา 19 แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 เป็นการสนับสนุนให้ผู้เข้าร่วมเสนอราคากับภาครัฐมีส่วนร่วมในการป้องกันการทุจริตในกระบวนการจัดซื้อจัดจ้างภาครัฐ โดยผู้ประกอบการที่จะเข้าร่วมการเสนอราคาในโครงการที่มีวงเงินในการจัดซื้อจัดจ้าง ตั้งแต่ 500 ล้านบาทขึ้นไป ต้องจัดให้มีนโยบายและแนวทางการป้องกันการทุจริตในการจัดซื้อจัดจ้างที่เหมาะสมและระบุเป็นลายลักษณ์อักษรอย่างชัดเจน โดยจะต้องห้ามมิให้กรรมการ ผู้บริหาร พนักงาน ตลอดจนบุคคลที่สามที่มีความเกี่ยวข้องกับผู้ประกอบการมีการติดสินบนอันเป็นการให้ประโยชน์ในการเสนอราคา หรือการสมยอมกันในการเสนอราคาต่อหน่วยงานภาครัฐ นํามาซึ่งความได้เปรียบและได้รับผลประโยชน์ตอบแทนบางประการในกระบวนการจัดซื้อจัดจ้าง” โฆษกกรมบัญชีกลาง กล่าว
โฆษกกรมบัญชีกลาง กล่าวในตอนท้ายว่า ข้อตกลงคุณธรรม (Integrity Pact) เป็นเครื่องมือที่ช่วยสนับสนุนการดําเนินงานของภาครัฐและภาคเอกชน ให้ดําเนินโครงการอย่างสุจริต ทําให้ผู้ปฏิบัติงานสามารถปฏิบัติงานได้อย่างถูกต้อง ลดช่องทางการทุจริต ก่อให้เกิดความโปร่งใส ตรวจสอบได้ และทําให้การจัดซื้อจัดจ้างของภาครัฐเป็นไปอย่างมีประสิทธิภาพ และเกิดประโยชน์สูงสุด โดยที่ผ่านมากรมบัญชีกลางได้ผลักดันให้เกิดการมีส่วนร่วมของภาคประชาชนและผู้ประกอบการในการป้องกันการทุจริต ด้วยการใช้โครงการข้อตกลงคุณธรรม (Integrity Pact) เป็นเครื่องมือ โดยปัจจุบัน พบว่า เครื่องมือดังกล่าวช่วยให้ประหยัดงบประมาณแผ่นดินได้ 74,893 ล้านบาท คิดเป็น 30.40% ของงบประมาณโครงการที่ดําเนินการจัดหา
รัฐบาลไทย-ข่าวทำเนียบรัฐบาล- ประชาชนสามารถไปตรวจหาเชื้อไวรัสโควิด-19 ได้สถานที่ใดบ้าง ??
วันเสาร์ที่ 14 มีนาคม 2563
ประชาชนสามารถไปตรวจหาเชื้อไวรัสโควิด-19 ได้สถานที่ใดบ้าง ??
มาดูกันว่าที่ไหนบ้าง
คําถาม : ประชาชนสามารถไปตรวจหาเชื้อไวรัสโควิด-19 ได้สถานที่ใดบ้าง ??
คําตอบ : 1.คณะแพทย์ศาสตร์ ศิริราชพยาบาล
2. คณะแพทยศาสตร์ รพ.รามาธิบดี
3. คณะแพทยศาสตร์ จุฬาลงกรณ์มหาวิทยาลัย
4.รพ.ราชวิถี
5. สถาบันบําราศนราดูร
6. คณะแพทยศาสตร์ มหาวิทยาลัยสงขลานครินทร์
7. รพ.บํารุงราษฎร์
8. คณะสหเวชศาสตร์ มหาวิทยาลัยธรรมศาสตร์
9. รพ.มหาราชนครราชสีมา
10. คณะเวชศาสตร์เขตร้อน มหาวิทยาลัยมหิดล
11. รพ.ศรีนครินทร์ คณะแพทยศาสตร์ มหาวิทยาลัยขอนแก่น
12. ศูนย์วิจัยมาลาเรียโซโคล ห้องปฏิบัติการจุลชีววิทยา
13. รพ.ลําปาง
14. รพ.สวรรค์ประชารักษ์
15. บริษัท ไบโอ โมเลกุลาร์ แลบบอราทอรีส์ (ประเทศไทย)
16.สถาบันวิจัยวิทยาศาสตร์การแพทย์ทหาร (ฝ่ายไทย)
17.สถาบันวิจัยวิทยาศาสตร์การแพทย์ทหาร (ฝ่ายสหรัฐอเมริกา)
18. สํานักป้องกันและควบคุมโรคเขตเมือง
19. สํานักงานป้องกันควบคุมโรคที่ 4 สระบุรี
20. รพ.นครปฐม
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ พระราชทาน ผ้าพระกฐิน ให้กระทรวงอุตสาหกรรมน้อมนำไปถวาย ณ วัดพระนอนจักรสีห์วรวิหาร จ.สิงห์บุรี
วันศุกร์ที่ 16 พฤศจิกายน 2561
สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ พระราชทาน ผ้าพระกฐิน ให้กระทรวงอุตสาหกรรมน้อมนําไปถวาย ณ วัดพระนอนจักรสีห์วรวิหาร จ.สิงห์บุรี
สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ พระราชทานผ้าพระกฐินให้กระทรวงอุตสาหกรรม ณ วัดพระนอนจักรสีห์วรวิหาร ตําบลจักรสีห์ อําเภอเมือง จังหวัดสิงห์บุรี
จ.สิงห์บุรี : วันนี้ (16 พฤศจิกายน 2561) สมเด็จพระเจ้าอยู่หัวมหาวชิราลงกรณ บดินทรเทพยวรางกูร
ทรงพระกรุณาโปรดเกล้าฯ พระราชทานผ้าพระกฐินให้กระทรวงอุตสาหกรรม โดยนายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายพสุ โลหารชุน ปลัดกระทรวงอุตสาหกรรม
นายศิริรุจ จุลกะรัตน์ นายอภิจิณ โชติกเสถียร นายสุรพล ชามาตย์ รองปลัดกระทรวงอุตสาหกรรม
ผู้บริหาร ข้าราชการ พนักงานกระทรวงอุตสาหกรรม หัวหน้าส่วนราชการจังหวัดสิงห์บุรี ตลอดจนประชาชนในพื้นที่ น้อมนําไปถวายผ้าพระกฐิน ณ วัดพระนอนจักรสีห์วรวิหาร ตําบลจักรสีห์ อําเภอเมือง จังหวัดสิงห์บุรี
โดยมียอดเงินที่บริจาคร่วมโดยเสด็จพระราชกุศลเพื่อถวายพระภิกษุ สามเณร และถวายจตุปัจจัยบํารุง
พระอารามหลวงวัดพระนอนจักรสีห์วรวิหาร เป็นจํานวนเงิน 7,443,940 บาท (เจ็ดล้านสี่แสนสี่หมื่นสามพันเก้าร้อยสี่สิบบาทถ้วน) นอกจากนี้ ยังได้มอบเงินสนับสนุนการศึกษาพระภิกษุสามเณรและองค์กร สาธารณประโยชน์เพื่อพระพุทธศาสนา จํานวน 3 ทุน ทุนละ 300,000 บาท ให้แก่โรงเรียนสิงหพาหุ "ประสานมิตรอุปถัมภ์" โรงเรียนชุมชนวัดพระนอนจักรสีห์ (มิตรภาพที่ 133) และโรงเรียนพระปริยัติธรรม วัดพระนอนจักรสีห์วรวิหาร จังหวัดสิงห์บุรี